Albanian Screen

Albanian Screen (AS) ishte një televizion kombëtar shqiptar me seli në Tiranë, Shqipëri. Ai u themelua në 2000 si Televizioni Kombëtar Alsat nën drejtimin e ndërmarrësit Vebi Velijës. Alsat ishte shkurt për "Albanian Satellite Television". Ai ishte televizioni i katërt privat në tregun shqiptar, dhe në 2003 u bë i pari televizion shqiptar i qasshëm përmes sinjalit satelitor Eutelsat. Televizioni me përmbajtje ishte gjeneralist. 

AS mbuloi me valë tokësore të gjithë territorin e Shqipërisë, me sinjal digjital tokësor qytetin e Tiranës, dhe transmetoi në valët satelitore Eutelsat përgjatë të gjithë territorit të Evropës, Amerikës Veriore dhe Azisë.

Në mars 2006 u themelua kanali simotër Alsat-M (tash duke e trashëguar emrin Alsat), si dega e saj në Maqedoninë e Veriut.

Në mars 2011, Alsat u ribrendua si Albanian Screen nën pronësinë e re të magnatit të naftës Rezart Taçi, që njëherësh ishte Drejtor i Përgjithshëm.

Sado që fitonte një qarkullim vjetor prej 323 milionë Lekësh (i treti për nga xhiroja), AS humbiste deri në 30 milionë Lekë në vit. Televizioni i mbylli dyert më 5 qershor 2015 për shkak të falimentimit, duke u likuiduar rrogat e afro 180 punëtorëve. Pas mbylljes, disa punëtorë edhe e çuan Rezart Taçin në gjykatë për mospagimin e sigurimit shoqëror me të pushuar nga puna.

== Programacioni ==

 Si Alsat 

 Dita Fillon në Alsat — emision i mëngjesit
 Kontrast — politikë vendase
 Studio e Hapur — analizë politike
 Skaner Kampionat — emision sportiv
 Për Evropën — emision i fokusuar mbi integrimin në Bashkimin Evropian
 Almanak — emision kulturor
 Dossier — emision i aktualiteteve në Kosovë
 Takim Ekskluziv — emision kulturo-politik
 Shpirtra të Lirë — emision arti
 Dita 7 — përmbledhje javore
 Specialja e Ditës — emision i thelluar interviste
 Studio Sprint — emision sportiv
 Të Pathënat e Yjeve — emision rreth kinemasë

 Blloqe dokumentare 

 Cikël Muzika — dokumentare rreth muzikës
 Mozaik — dokumentare rreth mjekësisë
 Futurizëm — dokumentare rreth astronomisë
 Universi përmes Artit — dokumentare rreth artit dhe kulturës
 Eurokulturë — dokumentare rreth kulturës evropiane

 Si Albanian Screen 

 Prizëm
 Koha për të Shijuar
 Shine
 Bugajski Hour
 Dritë Hije
 Orhidea
 Buletin
 Oda e Librit

 Referime 

 Lidhje të jashtme 



Kategoria:Stacione televizive në Shqipëri
Kategoria:Stacione televizive të mbyllura në Shqipëri
Kategoria:Kompani shqiptare të themeluara në 2000
Kategoria:Stacione televizive me seli në Tiranë